**Járművek vízhűtőinek, hőcserélőinek, fűtőradiátorainak javítása és felújítása**

1. Az 1. sz. mellékletben felsorolt fűtési egységek javítására vonatkozó (vállalási) egységárakat (átalánydíj) kell megajánlani.
2. Az Ajánlattevőnek a tevékenységre vonatkozóan rendelkeznie kell javítási technológiai utasítással, amelynek olyan mélységűnek kell lennie, hogy az alapján az 1. számú mellékletben szereplő tételek szakszerű javítását el lehessen végezni.
3. Az Ajánlattevő által javított 1. számú mellékletben szereplő tételeknek meg kell felelniük az Ajánlattevő mindenkor érvényes javítási technológia előírásaiban meghatározott paramétereinek. Ajánlattevő a javítási technológiát kérésre köteles bemutatni.
4. A javított alkatrészeknek és azok műszaki valamint működési paramétereinek egyenértékűnek kell lenniük a gyártómű által az új termékekre előírtakkal.
5. A javítás során az alkatrészek eredeti kialakítását és műszaki paramétereit kell helyreállítani.
6. Ajánlatkérő az általa igényelt tömbcserés felújítást előzetes hibaszemle alapján rendeli. Ajánlattevőnek a hibaszemlére történő értesítést maximum 2 munkanapon belül el kell küldeni Ajánlatkérő részére.
7. A javított termékeken az Ajánlattevő azonosító jelét és a javítás dátumát fel kell tüntetni időtálló módon és sérüléstől védve.
8. A javított, vagy felújított hűtőkhöz, hőcserélőkhöz mellékelni kell az 5/1990. (IV.12.) KöHÉM rendelet 25.§ szerint a minőségét tanúsító műbizonylatot.
9. A műbizonylathoz csatolni kell a vizsgálati jegyzőkönyvet, amelynek tartalmaznia kell a hűtőkön, hőcserélőkön elvégzett szerkezeti vizsgálat és nyomáspróba eredményét.
10. Ajánlattevőnek vállalnia kell, hogy a hőcserélőket, hűtőket tisztítás céljából a szükséges mértékben szétszereli, azokon a külső és belső részekre is kiterjedő mechanikai tisztítást elvégzi.
11. Ajánlattevőnek vállalnia kell, hogy a mechanikai tisztításon túl a hőcserélők, hűtők belső vízrendszeri csövezésében lerakódott szennyeződések (vízkő, iszap, stb.) hatékonyabb eltávolítására és az eltömődések megszüntetésére vegyi eljárással (tisztítás, passziválás) történő tisztítást is végez. Ezzel a tevékenységgel a hőcserélőkből, hűtőkből az oldható szennyeződések maradéktalan eltávolítását biztosítani kell.
12. Ajánlattevőnek garantálnia kell, hogy a lerakódás-mentesítő tevékenység során alkalmazott anyagok és módszerek nem károsítják a hőcserélők, hűtők elemeit és anyagait.
13. Ajánlattevő köteles az elvégzett tisztítási és javítási műveleteket követően a hűtők és hőcserélők szerkezeti vizsgálatát és tömítettség-próbáját elvégezni. Amennyiben az ellenőrzés során szivárgást, vagy más jellegű sérülést tapasztal, úgy azt meg kell szüntetnie.
14. A tisztított, javított és/vagy felújított hűtők és hőcserélők tömege maximum 10%-kal térhet el az 1. sz. mellékletben meghatározott az új (1 állapotú) hűtők, hőcserélők súlyadataitól.
15. Ajánlattevőnek a javított hűtőket és hőcserélőket külső felületein festetten kell leszállítania az Ajánlatkérő részére.
16. A termékek be/visszaépítéséhez szükséges tömítéseket – amennyiben ilyeneket a gyári új termék gyártója ahhoz rendel, vagy a felújító készlet tartalmazza - is a nyertes ajánlattevőnek kell leszállítani a javított tételekhez.
17. A javítás során a selejtarány 5%-nál nem lehet több.
18. A javításra kerülő alkatrészek javítás helyszínére történő elszállítása és a javított alkatrészeknek a teljesítés helyszínére történő visszaszállítása, illetve jótállási időn belüli meghibásodása esetén jótállás érvényesítésekor, a nyertes Ajánlattevő feladata és költsége.
19. Ajánlattevőnek a Megrendelő részére lehetőséget kell biztosítania a javításközi ellenőrzésre. A javításközi ellenőrzéshez minden eszközt és feltételt a nyertes Ajánlattevőnek kell biztosítania.
20. **Jótállás:** az ajánlati felhívás 7. bekezdése, valamint a keretszerződés alapján
21. **Teljesítés helye, átvétel módja:**

Teljesítés helye, nyitva tartás: az ajánlati felhívás 6. bekezdése alapján

Átvétel módja:

A teljesítés helyére történő szállítás alkalmával a raktári átvételkor mennyiségi és műszaki állapot (sérülésmentesség) szempontjából történik a megvizsgálás. Amennyiben a mennyiségi és műszaki átvétel során eltérések mutatkoznak, úgy jegyzőkönyvezett átvétel történik, amit Megrendelő Vállalkozónak megküld.

Ajánlatkérő hibás termékek esetén a részteljesítést nem köteles átvenni, és hibás teljesítésként értékelheti az adott megrendelésben foglalt termékek összességét.